wickkiey/tamil-wikipedia-chunked huggingface dataset:
# காதல் முதல் காதல் வரை

கனடாவில் முக்கியமாக மொன்றியல் நகரில் படமாக்கிய திரைப்படம்.  
தென்னிந்திய திரைப்படச்சாயல் கொண்ட, இத்திரைப்படத்தில் இசையமைப்பாளரான் ரஜனிஷன் என்ற இளைஞனே கதாநாயகனாகவும் நடித்திருந்தார் . ஒளிப்பதிவு, படத்தொகுப்பு ஆகியவற்றை த்யாரிப்பாளரான சதீஷ் பரா ஏற்றிருந்தார். திரைக்கதை, இயக்கம் ஆகிய முக்கிய பொறுப்புகளை குமரேசன் கவனித்தார்.  
மொன்றியலில் மிகுந்த வரவேற்பை பெற்ற திரைப்படம்.
# விக்கிப்பீடியா:பங்களிப்பாளர் அறிமுகம்/சந்திரவதனா செல்வகுமாரன்

சந்திரவதனா செல்வகுமாரன், யேர்மனியில் வாழும் ஈழத்து எழுத்தாளர். தமிழ்ப் பெண் வலைப்பதிவு முன்னோடிகளில் ஒருவர். 2006 முதல் தமிழ் விக்கிப்பீடியாவுக்குப் பங்களித்து வருகிறார். ஈழப் போராட்டம், இதழியல், அணி இலக்கணம், தமிழர் விளையாட்டுக்கள், ஈழத்து எழுத்தாளர்கள், மூலிகைகள் போன்ற துறைகளில் தமிழ் விக்கியில் எழுதி வருகிறார். சொல் அணி, எட்டுக்கோடு, பெண்கள் சந்திப்பு மலர், மயூரன், தெ. நித்தியகீர்த்தி ஆகியவை இவர் முதன்மையாகப் பங்களித்த கட்டுரைகளில் சில.
# இயற்பியல் தத்துவங்கள் (பட்டியல்)

## **இயற்பியல் தத்துவங்கள், விதிகள், கோட்பாடுகளின் பட்டியல்**

### அ

- ஆம்பியர் விதி
- அபிள் விதி அல்லது ஹபிள் விதி
- ஆர்க்கிமிடிசு தத்துவம்
- ஆல் விளைவு அல்லது ஹால் விளைவு
# இயற்பியல் தத்துவங்கள் (பட்டியல்)

## **இயற்பியல் தத்துவங்கள், விதிகள், கோட்பாடுகளின் பட்டியல்**

### இ

- இராமன் விளைவு
# இயற்பியல் தத்துவங்கள் (பட்டியல்)

## **இயற்பியல் தத்துவங்கள், விதிகள், கோட்பாடுகளின் பட்டியல்**

### எ, ஈ

- எட்டிங்க்டன் எல்லை
- ஈபீஆர் விளைவு
- எரன்ஃபெஸ்டு முரண்பாடு
# இயற்பியல் தத்துவங்கள் (பட்டியல்)

## **இயற்பியல் தத்துவங்கள், விதிகள், கோட்பாடுகளின் பட்டியல்**

### ஊ

- ஊக் விதி அல்லது ஹூக் விதி
# இயற்பியல் தத்துவங்கள் (பட்டியல்)

## **இயற்பியல் தத்துவங்கள், விதிகள், கோட்பாடுகளின் பட்டியல்**

### ஐ

- ஐசன்பர்கு ஐயப்பாட்டுத் தத்துவம் அல்லது ஐசன்பர்கு ஐயப்பாட்டுக் கொள்கை
- ஐசன்சு தத்துவம் அல்லது ஹைஜன்ஸ் தத்துவம்
# இயற்பியல் தத்துவங்கள் (பட்டியல்)

## **இயற்பியல் தத்துவங்கள், விதிகள், கோட்பாடுகளின் பட்டியல்**

### ப

- பாரடே விதிகள்
- பாரடேயின் மின்னாற்பகுப்பு விதிகள்
- பாரடேயின் மின்காந்தத் தூண்டல் விதிகள்
- பெர்மட் தத்துவம்
- பெர்மி முரண்பாடு
- பெர்னூலி தேற்றம் அல்லது பெர்னூலி தத்துவம்
- பையோ-சவா விதி அல்லது பயட்-சாவர்ட் விதி
- பி.சி.எஸ். கோட்பாடு
- போடீ விதி அல்லது டீடீயசு-போடீ விதி
- பாயில் விதி
- பிராக் விதி
- புரூசுடர் விதி
# இயற்பியல் தத்துவங்கள் (பட்டியல்)

## **இயற்பியல் தத்துவங்கள், விதிகள், கோட்பாடுகளின் பட்டியல்**

### க

- காயா கருதுகோள்
- கெளவுசு விதி அல்லது காஸ் விதி
- காசிமிர் விளைவு
- காம்டன் விளைவு
- கோரியோலிசு விளைவு
- கூலூம் விதி
- க்யூரி விதி அல்லது கியூரி விதி
- கெல்வின் விளைவு
- கெப்ளர் விதிகள்
- கீர்க்காஃபின் கதிரியக்க விதி அல்லது கிர்ச்சாஃப்பின் கதிரியக்க விதி
- கீர்க்காஃபின் விதிகள்
- கெர் விளைவு
- கோல்ரவுஷ் விதி அல்லது கோல்ராசின் விதி
# இயற்பியல் தத்துவங்கள் (பட்டியல்)

## **இயற்பியல் தத்துவங்கள், விதிகள், கோட்பாடுகளின் பட்டியல்**

### ச

- சந்திரசேகர் எல்லை
- சார்ல்சு விதி அல்லது சார்லசு விதி
- செர்யென்கோவ் கதிரியக்கம் அல்லது செர்யென்கோவ் விளைவு
- சூல்-தாம்சன் விளைவு அல்லது சூல்-கெல்வின் விளைவு
- சூல் வெப்ப விதி
# இயற்பியல் தத்துவங்கள் (பட்டியல்)

## **இயற்பியல் தத்துவங்கள், விதிகள், கோட்பாடுகளின் பட்டியல்**

### ட

- டால்ட்டனின் பகுதி அழுத்தங்களின் விதி
- டாப்ளர் விளைவு
- டியூலாங்கு-பெடீ விதி
# இயற்பியல் தத்துவங்கள் (பட்டியல்)

## **இயற்பியல் தத்துவங்கள், விதிகள், கோட்பாடுகளின் பட்டியல்**

### ர

- ராமன் விளைவு
# இயற்பியல் தத்துவங்கள் (பட்டியல்)

## **இயற்பியல் தத்துவங்கள், விதிகள், கோட்பாடுகளின் பட்டியல்**

### ல

- லாம்பர்ட்டு விதிகள்
- லாப்லாசு சமன்பாடு
- லீ சாட்டலயேசு தத்துவம்
- லென்சு விதி
# இயற்பியல் தத்துவங்கள் (பட்டியல்)

## **இயற்பியல் தத்துவங்கள், விதிகள், கோட்பாடுகளின் பட்டியல்**

### வ

- வில்சன் - பாப்பு விளைவு
# இயற்பியல் தத்துவங்கள் (பட்டியல்)

## **இயற்பியல் தத்துவங்கள், விதிகள், கோட்பாடுகளின் பட்டியல்**

### ஹ

- ஹால் விளைவு அல்லது ஆல் விளைவு
- ஹூக் விதி அல்லது ஊக் விதி
- ஹபிள் விதி அல்லது அபிள் விதி
- ஐகன்சு–பிரனெல் தத்துவம்
# இயற்பியல் தத்துவங்கள் (பட்டியல்)

## **இயற்பியல் தத்துவங்கள், விதிகள், கோட்பாடுகளின் பட்டியல்**

### ஜ

- ஜூல்-தாம்சன் விளைவு அல்லது ஜூல்-கெல்வின் விளைவு
- ஜூல் வெப்ப விதி
- ஜோசப்சன் விளைவுகள்
# பெர்னூலி தத்துவம்

பாய்ம இயக்கவியலின் பெரினூலி தத்துவத்தின் கூற்று, “பாய்மவேகம் உயரும்பொழுது, அந்த பாய்மத்தின் அழுத்தம் அல்லது நிலையாற்றலும் அதே வேளையில் குறையும்” அதாவது, ஒரு பாய்மம் வேகமாக பாயும்பொழுது, பாய்மத்தின் மூலக்கூறுகள், அதை சுற்றியுள்ள பொருட்களின்மீது குறைந்த அழுத்தத்தை செலுத்தும். இந்த தத்துவத்தை டேவிட் பெர்னூயி என்பவர் 1738இல் வெளியிடப்பட்ட *ஹைட்ரோடைனமிகா (Hydrodynamica)* என்ற தனது புத்தகத்தில் குறிப்பிட்டிருந்தார்.  
பெர்னூலி தத்துவத்தை பலவகை பாய்ம ஓட்டத்திற்கு பயன்படுத்தும்பொழுது, பலவிதமான பெர்னூலி சமன்பாடுகளைப் பெறமுடிகிறது. மிக எளிமையான பெர்னூயி சமன்பாடு, இறுகாத ஓட்டத்திற்கு (பெரும்பாலான குறைந்த மாக் எண்ணுடன் பாயும் நீர்மம் மற்றும் வாயுக்கள் ) பொருந்தும். மேம்பட்ட பெர்னூயி சமன்பாடுகள் அதிக மாக் எண் கொண்ட இறுகும் ஓட்டங்களுக்கு பயன்படுகின்றன.  
பெர்னூலி தத்துவத்தை ஆற்றல் காப்புக் கொள்கையிலிருந்தே வருவிக்கலாம். அந்த கொள்கையின்படி, ஒரு சீரான ஓட்டத்தில் சீர்வரியின் வழியே உள்ள அனைத்து ஆற்றல்வகைகளின் கூட்டலானது, அந்த சீர்வரியின் எல்லா புள்ளிகளிலும் ஒன்றாகவே இருக்கும். இதற்கு இயக்க ஆற்றல், நிலையாற்றல், உள்ளடக்க ஆற்றல் ஆகியவற்றின் கூட்டுமதிப்பு மாறாமல் இருக்கவேண்டும். எனவே, பாய்மத்தின் வேகம் அதிகரிக்கிறது என்றால், - அதாவது அதன் இயக்க அழுத்தம், அதேபோல், அதன் இயக்க ஆற்றலும் அதிகரிக்கிறது - அதேவேளையில், பாய்மத்தின் நிலையழுத்தம், நிலையாற்றல் மற்றும் உள்ளடக்க ஆற்றலும் குறைகிறது. ஒரு தேக்கத்திலிருந்து, பாய்மம் பாயும்பொழுது, எல்லா ஆற்றல்வகைகளின் கூட்டுமதிப்பு, அதன் சீர்வரியின் வழியே ஒன்றாகவே இருக்கும். ஏனெனில், ஒரு தேக்கத்திலுள்ள, ஒரு கன-ஆற்றல் தேக்கம் முழுவதும் ஒன்றாகவே இருக்கிறது.  
பெர்னூயி தத்துவத்தை நியூட்டனின் இரண்டாம் விதியின்படி நேரடியாகக்கூட வருவிக்கலாம். ஒரு சிறிய கன அளவு கொண்ட பாய்மம் ஒரு கிடைமட்டத்தில், அதிக அழுத்தமுள்ள இடத்திலிருந்து, குறைந்த அழுத்தமுள்ள ஒரு இடத்திற்குப் பாயும்பொழுது, அதன் பின்னுள்ள அழுத்தம் முன்னுள்ளதைவிட அதிகமாக இருக்கும். எனவே, ஒரு நிகர விசை அந்த பாய்மத்தை அதன் சீர்வரியின் வழியே உந்துகிறது.  
பாய்மத்துகள்கள், அழுத்தம் மற்றும் தன்னுடைய எடையினால் மட்டுமே ஆட்படுகின்றன. ஒரு பாய்மம் கிடைமட்டத்தில் அதுவும் ஒரு சீர்வரியின் வழியே பாயும்பொழுது வேகம் அதிகரித்தால், அது அந்த பாய்மம், அந்த சீர்வரியின் அதிக அழுத்த இடத்திலிருந்து, குறைந்த அழுத்த இடத்திற்கு செல்கிறது என்பதே காரணமாகும். அதே போல் வேகம் குறைந்தால், பாய்மம் குறைந்த அழுத்த இடத்திலிருந்து அதிக அழுத்த இடத்திற்கு செல்கின்றது என்பதே காரணமாகும். இதன்விளைவாக கிடைமட்டமான பாய்ம ஓட்டத்தில் அதிகப் பட்சமான வேகம் அழுத்தம் குறைந்த இடத்தில் நிகழும், அதேபோல், குறைந்த பட்சமான வேகம், அழுத்தம் அதிகரித்த இடத்தில் நிகழும்.
# பெர்னூலி தத்துவம்

## பயன்பாடுகள்

எண்ணெய் தூவி மற்றும் வடிகட்டும் பம்புகளில் பயன்படுகிறது
# தெ. து. ஜயரத்தினம்

**தெ. து. ஜயரத்தினம்** (அக்டோபர் 15, 1913 - அக்டோபர் 29, 1976) ஈழத்துக் கல்வியாளர் ஆவார். யாழ்ப்பாணம் தெல்லிப்பழை மகாஜனக் கல்லூரியின் அதிபராக இருந்து கல்லூரியின் வளர்ச்சிக்கும் மாணவர்களின் கல்வி முன்னேற்றத்திற்கும் பெரும்பணி ஆற்றியவர்.
# தெ. து. ஜயரத்தினம்

## வாழ்க்கைக் குறிப்பு

பாவலர் தெ. அ. துரையப்பாபிள்ளை, தையல்நாயகம் தம்பதியினருக்கு மகனாகப் பிறந்தவர் ஜயரத்தினம். மகாஜனக் கல்லூரியை 1910 ஆம் ஆண்டிலே "மகாஜன உயர்கலைக் கழகம்" என்ற கல்விக் கூடத்தை தெல்லிப்பழை என்னும் ஊரில் நிறுவியவரும் அவ்வூரின் தபால் நிலையம், புகையிரத நிலையம், கூட்டுறவுக் கழகம் ஆகியன தோன்றுவதற்கு முன்னின்றுழைத்த முதன்மைப் பிரமுகரும் மாணவர் மனத்திலே சைவசமயத்தெளிவும் செந்தமிழ்ச் செழுமையும் ஆங்கிலத் தேர்ச்சியும் பெருக்கி வழிப்படுத்திய தலைமை ஆசியருமாகிய பாவலர் தெ.அ.துரையப்பாபிள்ளையின் மறைவுக்குப்பின் தந்தையின் வழி ஆசிரியப் பணியையேற்று கல்விக்கூடம் தரமுயர்த்தப்பட்டதும் அதன் முதலாவது அதிபராகப் பணியேற்று இளைப்பாறும்வரை பணியாற்றினார்.  
ஜயரத்தினம் தெல்லிப்பழை சைவப்பிரகாச வித்தியாசாலையில் ஆரம்பக் கல்வியைப் பெற்றார். அதைத் தொடர்ந்து தந்தையார் நிறுவிய மகாஜன உயர்கலைக் கழகத்தில் ஆங்கிலம் கற்கப் புகுந்தார். அங்கு கற்று 8ம் வகுப்புப் பரீட்சையில் முதன்மைத் தேர்ச்சி பெற்றுச் சித்தியடைந்தார். 1929 ஆம் ஆண்டு தந்தையாரின் மறைவை அடுத்து யாழ்ப்பாணம் இந்துக் கல்லூரியில் சேர்ந்து கல்வியைத் தொடர்ந்த ஜயரத்தினம் "லண்டன் மட்ரிக்குலேஷன்" பரீட்சையில் தேறி யாழ்ப்பாணக் கல்லூரியில் சேர்ந்து படிக்கலானார். அங்கு கற்கும் காலத்தில் ஆசிரியராகச் சேர்வதால் நலன் பெறலாம் என எண்ணி 1932 ஆம் ஆண்டு கல்வியை நிறுத்திவிட்டு மகாஜன உயர்கலைக் கழகத்தில் ஓர் உதவி ஆசிரியராகப் பதவியேற்றார். அதன்பின் கல்வியைத் தொடர்ந்து "இன்டர்" பரீட்சையில் சித்தியடைந்தார்.
# தெ. து. ஜயரத்தினம்

## ஆசிரியப் பணி

பின்னர் கொழும்பில் இருந்த ஆங்கில ஆசிரியர் பயிற்சிக் கலாசாலையில் பயின்று "பயிற்றப்பட்ட" ஆசிரியராக வெளிவந்து மீண்டும் மகாஜன உயர்கலைக் கழகத்தில் தமது பணியைத் தொடர்ந்தார். தொடர்ந்து கல்வியை மேற்கொண்டு கலைமாணி பட்டத்தையும் பெற்றுக்கொண்டார். 1945 இல் தலைமையாசிரியராக இருந்த கா.சின்னப்பாவின் மறைவிற்குப் பின் அத்தலைமைப் பீடத்தையேற்று தமது பணியைச் சிறப்பான முறையில் தொடர்ந்தார். ஜயரத்தினம் தலைமையேற்று சில நாட்களிலேயே மகாஜன உயர்கலைக் கழகம் "மகாஜனக் கல்லூரி" என்று பெயர் மாற்றம் பெற்றது. தரத்தில் மிக உயர்ந்த மகாஜனாவின் அதிபர் உயர் தனித்தர அதிபராகப் பதவியேற்றம் பெற்றார். சலியா உழைப்பும் சிந்தனையாற்றலும் கொண்ட ஜெயரத்தினத்திற்கு கல்வி நிர்வாக சேவைப்பணி தேடிவந்ததும் அதை விரும்பாது தந்தையார் தொடக்கிவைத்த கல்வி நிறுவனத்தின் உயர்வை நாடி உழைத்தார்.
# தெ. து. ஜயரத்தினம்

## சமூக சேவை

1946 இல் வடமாகாண ஆசிரியர் சங்கச் செயலாளராகவும் 1949 இல் அதன் தலைவராகவும் இருந்து பணியாற்றினார். 1956 ஆம் ஆண்டு வட மாகாண அதிபர்கள் சங்கச் செயலாளராகவும் 1967, 1968 ஆம் ஆண்டுகளில் அதன் தலைவராகவும் சேவையாற்றினார். இதுமட்டுமன்றி, சமயப் பணிகளிலும் நாட்டம் கொண்டார். மாவிட்டபுரம் கந்தசுவாமி கோயில் திருப்பணிச் சபையின் பொருளாளராகவும் இருந்து திருப்பணி நிறைவுறத் துணை நின்றார். தெல்லிப்பழை துர்க்கை அம்பாள் ஆலயத் திருப்பணிச்சபை, தர்மகர்த்தாக்கள் சபை ஆகியவற்றின் தலைவராகவும் இருந்து பணியாற்றினார். பொதுநல சேவையில் நேர்மையுடன் பணியாற்றி மக்களின் மதிப்புக்குரியவராக மாறினார். 25 ஆண்டுகள் அதிபராக இருந்து இளைப்பாறியபின் துர்க்கை அம்மன் ஆலயப் பணிகளோடு அமைதியான வாழ்வை மேற்கொண்டார்.  
- கல்விப் பேராசான் தெ.து.ஜயரத்தினம், த.சிவசுப்பிரமணியம், தினக்குரல், நவம்பர் 1, 2009
# நோய்க்காவி

albimanus'' நுளம்பானது ஒரு மனிதனின் கையிலிருந்து குருதியை உறிஞ்சுகின்றது. அப்பொது மலேரியா நோயை உருவாக்கும் நோய்க்காரணியை காவிச் செல்லும்]]
**நோய்க்காவி** என்பவை தொற்றுநோய்களுக்கு காரணமான நோய்க்காரணியை ஒரு ஓம்புயிர் அல்லது விருந்து வழங்கியிலிருந்து வேறொரு ஓம்புயிர் அல்லது விருந்து வழங்கிக்கு கடத்தும் வல்லமையுள்ள ஒரு உயிருள்ள கடத்தி. இவற்றின் தொழிற்பாடு தொற்றுநோய்களின் கடத்தல் அல்லது பரவலுக்கு உதவும் காரணிகளுள் ஒன்றாக இருக்கிறது.
# நோய்க்காவி

## வகைகள்

### ஆத்ரோபோடா

பொதுவில் அறியப்பட்ட நோய்க்காவிகளாவன முதுகெலும்பிலிகளான (Invertibrates) ஆத்ரோபோடா (Arthropoda) தொகுதியை அல்லது கணத்தைச் (Phylum) சேர்ந்த உயிரினங்கள், பொதுவாக பூச்சிகள் (insects). ஆத்ரோபோடா விலங்குகள் மனிதருக்கு கடித்தல், குத்துதல், தொல்லை கொடுத்தல் போன்ற நேரடியான பாதிப்புக்களை கொடுப்பதுடன் நோய்க்காவியாக செயல்படுவதிலும் மிக முக்கியப் பங்கு வகிக்கிறது. ஆத்ரோபோடாவிலுள்ள பல சாதியைச் சேர்ந்த உயிரினங்கள் நோய்க்காவியாக இருப்பினும், மிக முக்கியமான நோய்க்காவிகள் நுளம்பு/கொசுவும் (mosquito), தெள்ளும் (tick) ஆகும். இவற்றுடன் ஈக்கள் (flies), பேன்கள் (lice), தெள்ளுப்பூச்சி (fleas) போன்றனவும் நோய்க்காவியாக செயற்படுகின்றன. குருதியை உணவாகக்கொள்ளும் ஆத்ரோபோடா உயிரினங்களே மனிதர்களில் ஏற்படும் தொற்றுநோய்க்கான நோய்க்காவிகளில் அதிக பாதிப்பை கொடுப்பன.
# நோய்க்காவி

## வகைகள்

### பாலூட்டிகள்

இவற்றுடன் சில வீட்டு விலங்குகளும், ஒட்டுண்ணிகளை மனிதருக்கோ, அல்லது வேறு பாலூட்டிகளுக்கோ கடத்த வல்ல வேறு பாலூட்டிகளும் கூட நோய்க்காவியாக தொழிற்பட வல்லன. உதாரணமாக அண்மைக் காலங்களில் பரவிய பறவைக் காய்ச்சல், பன்றிக் காய்ச்சல் போன்றன முறையே பறவைகள், பன்றிகளிலிருந்து மனிதருக்கு பரவுகின்றன.  
ஒரு நோய்க்காவியானது, நோய்க்காரணியான ஒட்டுண்ணி உயிரினத்தின் வாழ்க்கை வட்டத்தின் சில நிலைகளுக்கு அவசியமானதாக இருப்பதுடன், நேரடியாக நோய்க்காரணியை ஓம்புயிரினுள் உட்செலுத்தும் தன்மையைக் கொண்டிருக்கும்.
# நோய்க்காவி

## உதாரணங்களும், அவை காவும் நோய்களும்

அ)பல தொற்றுநோய்களுக்கு நுளம்பு/கொசு நோய்க்காவியாக இருக்கிறது.
- வைரசினால் ஏற்படும் வெவ்வேறு வகை மூளைஅழற்சி நோய்கள் (Encephalitis) வெவ்வேறு இன நுளம்புகளால்/கொசுக்களால் காவிச் செல்லப்படுகிறது.
- Anopheles albimanus நுளம்பு/கொசு மலேரியா நோய்க்கான பிளாஸ்மோடியம் என்னும் நுண்ணுயிரை காவிச் செல்லும்.
- Aedes aegypti, Aedes albopictus என்னும் இரு நுளம்பு இனங்கள் டெங்கு காய்ச்சலுக்கான (Dengu fever) வைரசை கடத்தும் .
- மஞ்சள் காய்ச்சலுக்கான (yellow fever) வைரசை Aedes aegypti இன நுளம்பு/கொசு காவிச்செல்கிறது.
ஆ)Pulex, Xenopsylla என்னும் தெள்ளுப் பூச்சிகளால் ஒருவகை பிளேக்நோய் (Bubonic Plague) கடத்தப்படுகிறது.  
இ)Tsetse ஈக்களின் பல சாதிகள், ‘ஆப்பிரிக்க தூக்க நோய்' என்று அழைக்கப்படும் African trypanosomiasis நோய்க்காரணியை கடத்துகின்றன.
# நோய்க்காவி

## நோய்க்காவிகளின் புத்தெழுச்சி

குறைவாக இருந்த பல தொற்றுநோய்கள், 1970 ஆம் ஆண்டிற்குப் பின்னர், மீண்டும் அதிகளவில் வரத் தொடங்கின. இதற்கான காரணங்களில் ஒன்று நோய்க்காவிகளான பூச்சிகளின் அதிகரிப்பாகும். பூச்சிநாசினிகளின் பாவனை அதிகரித்தமையால், அவற்றை எதிர்க்கும் ஆற்றல் கொண்ட பல புதிய இனங்கள் பூச்சிகளில் தோன்றின. அவை தொற்று நோய்க்காரணிகளை காவிச்செல்ல உதவியமையால் தொற்றுநோய்த் தாக்கம் புத்தெழுச்சி பெற்று அதிகரிக்கத் தொடங்கியுள்ளது..
புவி சூடாதல் அல்லது உலக வெப்பமயமாதல் காரணமாக, மனித தொற்றுநோய்களைக் கடத்தும் நோய்க்காவிகளின் எண்ணிக்கை அதிகரிப்பதால், தொற்றுநோய்களும் அதிகரிக்கும் அப்பாயம் இருப்பதாக ஆராய்ச்சியாளர்கள் கருதுகின்றனர்
# நோய்க்காவி

## மேலதிக தகவலுக்கு

- நோய்க்காவியை கட்டுப்படுத்த
# கிரண் பேடி

**கிரண் பேடி** (, பிறப்பு: 9 சூன் 1949) ஒரு இந்திய அரசியல்வாதியும், சமூக சேவகரும், ஓய்வு பெற்ற காவல் துறை அதிகாரியும் ஆவார். இவர் இந்தியக் காவல் பணியில் 1972 ஆம் ஆண்டு சேர்ந்த முதல் பெண் அதிகாரியாவார். இவர் தில்லி, கோவா மற்றும் மிசோரம் ஆகிய இடங்களில் பணியாற்றி உள்ளார். 1971 ஆம் ஆண்டில் ஆசிய பெண்கள் டென்னிசு போட்டியில் வெற்றி பெற்றார். 1993 இல் இவர் தில்லி சிறைச்சாலைகளுக்கு பொது ஆய்வாளராக இருந்தபோது திகார் சிறைகளில் இவராற்றிய சீர்திருத்தங்கள் பலரின் பாராட்டைப் பெற்றதோடு 1994 ஆம் ஆண்டிற்கான ரமோன் மக்சேசே விருது விருது பெற ஏதுவாய் இருந்தது. 2007 ஆம் ஆண்டு இவர் விருப்பப்பணி ஓய்வு பெற்றார். 2011 இல் நடந்த இந்திய லஞ்ச ஒழிப்பு இயக்கத்தில் இவர் குறிக்கத்தக்க பங்கு வகித்தார். இவர் பாரதிய ஜனதா கட்சியில் ஜனவரி 2015 இல் இணைந்தார்.  
2016 ஆம் ஆண்டு மே 29இல் புதுச்சேரி மாநில துணைநிலை ஆளுநராகப் பொறுப்பேற்று, 16 பெப்ரவரி 2021 ஆண்டு வரை அப்பதவியில் இருந்தார்.
# கிரண் பேடி

## இரு அரசுசாரா அமைப்புகள்

கிரண் பேடி, நலவாழ்வு மற்றும் குற்றத்தடுப்பு காவல் குறித்து 1987ஆம் ஆண்டு *நவ்சோதி *என்ற அமைப்பையும் சிறை சீர்திருத்தங்கள், போதைமருந்து தடுப்பு மற்றும் சிறுவர் நலம் குறித்து 1994ஆம் ஆண்டு இந்தியா விஷன் பவுண்டேசன் என்ற அமைப்பையும் நிறுவியுள்ளார்.
# கிரண் பேடி

## எழுதிய நூல்கள்

- நான் துணிந்தவள்
- ஊழலை எதிர்த்து
- தலைமையும் ஆளுமையும்
- இந்திய காவல்துறை
- பெண்களுக்கு அதிகாரம்
- இது எப்பொழுதும் இயலும்
- புரூம் குரூம்
# ஆவணத் திரைப்படம்

**ஆவணத் திரைப்படம்** (Documentary film) என்பது நிகழ்வுகளை உண்மையான சூழலுக்கு அண்மையாக ஆவணப்படுத்த முயலும் நிகழ்பட ஆக்கங்கள் **விவரணத் திரைப்படம்** அல்லது **ஆவணப்படம்** என்று பொதுவாக வகைப்படுத்தப்படுகின்றன. துவக்கத்தில் இந்த வரையறை திரைச்சுருளில் உருவாக்கப்பட்ட திரைப்படங்களுக்கு மட்டுமே பயன்படுத்தப்பட்டு வந்தாலும், அண்மைக்காலங்களில் காணொளி மற்றும் நவீன ஊடகங்களில் உருவாக்கப்படுபவனவிற்கும்,அவை நேரடி காட்சிப்படுத்தலாக இருப்பினும் அல்லது தொலைக்காட்சி தொடர்களாக இருப்பினும், பயனாகிறது. இத்துறை திரையாக்கம்,திரைக்கதை வடிவம் மற்றும் பார்வையாளரைச் சென்றடைதல் ஆகியவற்றில் தொடர்ச்சியான மாற்றங்களை சந்தித்து வருகிறது.
# விபரணத் தமிழ்த் திரைப்படத்துறை

**விபரணத் தமிழ்த் திரைப்படத்துறை** (Tamil Documentary film) என்பது தமிழில் விபரணத் திரைப்படங்களை உருவாக்கும் திரைப்படத்துறையைக் குறிக்கும். துவக்கத்தில் திரைச்சுருளில் வந்த ஆக்கங்கள் தற்போது காணொளி வடிவங்களிலும் தொலைக்காட்சி தொடர்களாகவும் வெளியாகின்றன. நாட்டின்,சமூகத்தின் பல நிகழ்வுகளை உள்ளது உள்ளது போலவே இவை காட்டுகின்றன. தமிழ்நாடு, ஈழம் மற்றும் பல நாட்டினரும் இப்படைப்புகளை ஆக்கியுள்ளனர். இந்திய அரசின் தகவல் ஒலிபரப்புத் துறையும் தூர்தர்சன், சென்னை யும் தமிழ் விபரணப் படங்களை உருவாக்கியுள்ளனர்.  
2015 -ஆம் ஆண்டு ரமேஷ் யந்த்ரா இயக்கி தயாரித்த குடியம் குகை என்ற ஆவணப் படம் கேன்ஸ் திரைப்பட விழாவில் இடம் பெற்றது.  
2018 ஆம் ஆண்டு இயக்குநர் பா. ரஞ்சித் என்பவர் 'லேடிஸ் அண்ட் ஜெண்டில் உமன்' என்ற ஒரு விபரணத் தமிழ்த் திரைப்படத்தை தயாரிக்க மாலினி ஜீவரத்னம் என்பவர் இயக்கியுள்ளார்.
# நீல் நிதின் முகேஷ்

**நீல் நிதின் முகேஷ் சந்த் மாத்தூர்** (*Neil Nitin Mukesh Chand Mathur*) (பிறப்பு 15 ஜனவரி 1982) ஒரு இந்திய நடிகரும், தயாரிப்பாளரும், எழுத்தாளரும் ஆவார். இவர் முக்கியமாக பாலிவுட் படங்களில் பணியாற்றுகிறார். பின்னணிப் பாடகர் நிதின் முகேஷ் அவர்களின் மகனும், மறைந்த பிரபல பின்னணிப் பாடகர் முக்கேஷ் அவர்களின் பேரனும் ஆவார். நிதின், *விஜய்* (1988) மற்றும் *ஜெய்சி கர்னி வைசி பர்னி* (1989) ஆகிய படங்களில் குழந்தை நட்சத்திரமாக அறிமுகமானார். பின்னர் இளம் வயதில் *ஜானி கதார்* (2007) திரைப்படத்தில் முக்கிய வேடத்தில் நடித்தார். பின்னர் *நியூயார்க்* (2009), *கத்தி* (2014) தமிழில் அறிமுகம்) , *பிரேம் ரத்தன் தன் பாயோ* (2015), *கோல்மால் அகெய்ன்* (2017) மற்றும் *சாஹோ* (2019), *கவசம்* (2018) (தெலுங்கு அறிமுகம்) ஆகிய படங்களில் நடித்துள்ளார்.
# நீல் நிதின் முகேஷ்

## ஆரம்ப வாழ்க்கை

இவர், நீல் நிதின் முகேஷ் சந்த் மாத்தூர் என்ற பெயரில் 15 ஜனவரி 1982 அன்று மகாராட்டிராவின் மும்பையில் பிறந்தார். மூத்த பாடகர் முக்கேஷின் மகனான நிதின் முகேஷ் பாலிவுட் பின்னணிப் பாடகர் இவரது தந்தையாவார். இவரது தந்தைவழி பாட்டி குசராத்தி ஸ்ரீமாலி பிராமணர், அவரது தந்தைவழி தாத்தா தில்லியைச் சேர்ந்த மாத்தூர் காயஸ்த பிராமணர் ஆவார். அமெரிக்க விண்வெளி வீரர் நீல் ஆம்ஸ்ட்ராங்கின் பெயரை லதா மங்கேஷ்கர் இவருக்கு சூட்டினார். சிறுவயதில், இவர் *விஜய்* (1988) மற்றும் *ஜெய்சி கர்னி வைசி பர்னி* (1989) ஆகிய படங்களில் முறையே ரிஷி கபூர் மற்றும் கோவிந்தாவின் சிறு வயது பாத்திரங்களில் தோன்றினார்.  
முகேஷ் மும்பையில் உள்ள எச் ஆர் கல்லூரியில் கல்வி பயின்று. வணிகத்தில் இளங்கலை பட்டம் பெற்றார். பாடகர்களின் குடும்பத்தில் பிறந்தாலும், நடிப்புத் தொழிலைத் தொடர முடிவு செய்தார்.
# நீல் நிதின் முகேஷ்

## ஆரம்ப வாழ்க்கை

### சமூகச் செயல்பாடு

2009 ஆம் ஆண்டில், முகேஷ் ஒரு தன்னார்வ தொண்டு நிறுவனத்தைத் தொடங்கினார். ஏழைப் பெண்களுக்கு ஆதரவளிப்பதற்கும் அவர்களுக்கு உதவுவதற்கும் அவர்களுக்கு உணவு, தங்குமிடம் மற்றும் தொழில் பயிற்சி அளித்து அவர்களைத் தாங்களே ஆதரிப்பதற்கு உதவினார். இவரது பாட்டி சரல் தேவி மாத்தூரின் பெயரில் இந்த மனிதநேய திட்டம் பெயரிடப்பட்டது. 2012 இல், "திங்க் ப்ளூ" என்ற சுற்றுச்சூழல் பிரச்சாரத்திற்கு ஆதரவாக Volkswagen நிறுவனத்துடன் இணைந்தார். இது தண்ணீர் பற்றாக்குறை மற்றும் பிற அழுத்தமான சுற்றுச்சூழல் பிரச்சினைகள் பற்றிய விழிப்புணர்வை அதிகரிக்கும் முயற்சியாகும்.
# தேவ்.டி

## தயாரிப்பு

படத்தின் ஆரம்ப யோசனையை அபய் தியோல் அனுராக் காஷ்யப்யிடம் தெரிவித்தார். பின் அவர் விக்ரமாதித்யா மோத்வானியுடன் இணைந்து படத்தின் திரைக்கதை உருவாக்கத்தில் ஈடுபட்டார். இளைஞர்களுக்கு உணர்வைத் தர "எக்ஸ் தலைமுறை பற்றிய செய்தித் தலைப்புகளைப்" பயன்படுத்தினார். தேவ். டி திரைப்படத்தை ரோனி சுக்ரூவாலா தயாரித்திருந்தார். படப்பிடிப்பு மத்திய தில்லியில் உள்ள பஹர்கஞ்ச் உள்ளிட்ட இடங்களில் படமாக்கப்பட்டது. தேவதாஸ் என்ற பெயரில் ஏற்கனவே வெளியான ஒன்பது திரைப்படப் பதிப்புகளில் எதையும் மீண்டும் மறுஆக்கம் செய்ய அனுராக் காஷ்யப் விரும்பவில்லை. அவரது பார்வை 1917 ஆம் ஆண்டில் சரத் சந்திர சதோபாத்யாய் எழுதிய மூல இலக்கிய புதினத்தின் ஒரு நவீன பார்வையாக உருவாகியது.  
2008 ஆம் ஆண்டு வெளிவந்த அசல் புத்தகத்தை பிரதிபலிக்கும் வகையில், காஷ்யப் தனது சொந்த பதிப்பான தேவதாஸை உருவாக்க விரும்பினார். தேவதாஸின் முக்கியக் கதாபாத்திரம் ஒரு ஒழுக்கக்கேடான, பாசாங்குத்தனமான பாலினவெறி பிடித்த, தன்னை அறியாமலேயே தன்னைத்தானே அழித்துக்கொள்ளும் ஒருவராக இருந்தார்.
# தேவ்.டி

## வரவேற்பு

தேவ்.டி படத்தின் முதல் நாள் வசூல் ரூ.15 மில்லியனாக வசூலில் சாதனை படைத்தது, மேலும் சில வாரங்களில் அதன் வசூல் ரூ.60 மில்லியனை தாண்டியது. முதல் நான்கு வாரங்களில் நிகர வசூல் ரூ.150 மில்லியனாக இருந்தது. முதல் நான்கு வாரங்களின் மொத்த வசூல் சுமார் 150 மில்லியன் ரூபாய் என ஆனது.
# தேவ்.டி

## விமர்சனம்

தேவ்.டி பெரும்பாலும் நேர்மறையான விமர்சனங்களையே பெற்றது. டைம்ஸ் ஆஃப் இந்தியா விமர்சகரான நிகாத் கஸ்மி இந்த படத்தை "பாலிவுட்டின் திருப்புமுனை படம்" என்று வர்ணித்து படத்திற்கு 5/5 தரமதிப்பீட்டை வழங்கினார்.. இந்தியன் எக்ஸ்பிரஸின் சுப்ரா குப்தா அபய் தியோலின் நடிப்பு மற்றும் ஒட்டுமொத்த படத்தை பாராட்டினார். படத்தின் "நளினமான பாணி மற்றும் இந்தி  
படத்தைப் பாராட்டிய ஹிந்துஸ்தான் டைம்ஸ் இதற்கு 3.5/5 தரமதிப்பீட்டை வழங்கியது. ஏஓஎல் இந்தியாவின் நோயான் ஜோதி பராசரா இந்த படத்தில் முழுமையாக மனதைப் பறிகொடுத்ததாக எழுதினார்.
# தேவ்.டி

## ஒலிப்பதிவு

தேவ். டி படத்திற்கு இசையமைப்பாளர் அமித் திரிவேதி 18 பாடல்களை இசையமைத்திருந்தார். பாடல்களை அமிதாப் பட்டாச்சார்யா, ஷெல்லி, அனுஷா மணி மற்றும் சுருதி பதக் ஆகியோர் எழுதியுள்ளனர்.
# சிடிஎம்ஏ

**கோட் டிவிஷன் மல்டிபிள் ஆக்சஸ்** (**சிடிஎம்ஏ** ) என்பது பல்வேறு ரேடியோ தொலைதொடர்பு தொழில்நுட்பங்களில் பயன்படுத்தப்படும் ஒரு சேனல் ஆக்சஸ் முறையாகும். சிடிஎம்ஏ முறையை தனது சேனல் ஆக்சஸ் முறையாக பயன்படுத்தும் சிடிஎம்ஏஒன் மற்றும் சிடிஎம்ஏ2000 (இவை பெரும்பாலும் சுருக்கமாக "சிடிஎம்ஏ" என்று குறிப்பிடப்படுகிறது) என்றழைக்கப்படும் மொபைல் போன் தரமுறைகளுடன் இதை குழப்பி கொள்ளக்கூடாது.  
ஒரேயொரு தொலைதொடர்பு சேனல் வழியாக, ஒரேசமயத்தில் தகவல்களை அனுப்ப, பல டிரான்ஸ் மீட்டர்களைப் பயன்படுத்த அனுமதிக்கும் நுட்பமானது, டேட்டா தொலை தொடர்பின் அடிப்படை உத்திகளில் ஒன்றாக விளங்குகிறது. இது ஒரு பேண்ட்வித்தை பல ப்ரீகுவன்சிகளில் பல பயனர்கள் பயன்படுத்த அனுமதிக்கிறது. இந்த நுட்பம் தான் மல்டிபிளக்சிங் என்றழைக்கப்படுகிறது. ஒரே பிசிக்கல் சேனல் வழியாக பல பயனர்களை மல்டிபிளக்ஸ் செய்து அனுப்ப ஸ்ப்ரெட்-ஸ்பெக்ட்ரம் தொழில்நுட்பத்தையும், ஒரு பிரத்யேக குறியீட்டு முறையையும் (ஒவ்வொரு டிரான்ஸ்மீட்டருக்கும் ஒரு கோட் வரையறுக்கப்படும்) சிடிஎம்ஏ பயன்படுத்துகிறது. வேறுபாடுகளைக் கூறுவதானால், டைம் டிவிஷன் மல்டிபிள் ஆக்சஸ் (**டீடிஎம்ஏ** ) அக்சஸ் நேரத்தைப் பகுக்கிறது, ப்ரீகுவன்சி டிவிஷன் மல்டிபிள் ஆக்சஸ் (**எப்டிஎம்ஏ** ) ப்ரீகுவன்சியாக பகுக்கப்படுகிறது. கடத்தப்பட வேண்டிய தரவுகளை விட மாடுலேஷனுடன் கோட்டிங் செய்யப்பட்ட சிக்னல் பரந்த டேட்டா பேண்ட்விட்தை கொண்டிருக்கும் என்பதால், சிடிஎம்ஏ என்பது "ஸ்ப்ரெட்-ஸ்பெக்ட்ரம்" சிக்னலிங்கின் ஒரு வடிவமாக உள்ளது.  
மல்டிபிள் ஆக்சஸில் இருக்கும் பிரச்சனையை ஓர் உவமையோடு சொல்வதானால், ஓர் அறையில் (அதாவது, ஒரு சேனலில்) பலர் ஒருவருக்கொருவர் பேச விரும்புவது போலாகும். குழப்பத்தைத் தவிர்க்க, அவர்கள் தங்களுக்கென பேசுவதற்கு ஒரு கால அளவைத் தேர்ந்தெடுக்கலாம் (அதுதான், டைம் டிவிஷன்), வெவ்வேறு சத்தத்தில் பேசலாம் (அதுதான், ப்ரீகுவன்சி டிவிஷன்), அல்லது வெவ்வேறு மொழியில் பேசலாம் (அதுதான், கோட் டிவிஷன்). அந்த கடைசி உதாரணம் தான் சிடிஎம்ஏ -விற்கு உவமை. அதில் ஒரே மொழி பேசும் மக்கள் மட்டும் தங்களுக்குள் புரிந்து கொள்ள முடியும், ஆனால் மற்றவர்களால் புரிந்து கொள்ள முடியாது. அதேபோல, ரேடியோ சிடிஎம்ஏ -வில், ஒவ்வொரு பயனர்கள் குழுவிற்கும் ஒரு பகிர்ந்தளிக்கப்பட்ட குறியீடு அளிக்கப்படும். பல குறியீடுகள் ஒரே சேனலை ஏற்கும், ஆனால் அந்த ஒரு குறிப்பிட்ட குறியீட்டைக் கொண்ட பயனர்கள் மட்டும் தான் ஒருவருக்கு ஒருவர் பேசி கொள்ள முடியும்.
# சிடிஎம்ஏ

## பயன்கள்

- கோட் டிவிஷன் மல்டிபிளக்சிங்கின் ஆரம்ப பயன்பாடுகளில்—இது சிடிஎம்ஏஒன் தொழில்நுட்பத்தில் இருந்து வேறுபட்டது, பழையது—ஜிபிஎஸ் பயன்பாடும் ஒன்றாக இருந்து வருகிறது.
- குவால்காம் தரமுறை ஐஎஸ்-95, சிடிஎம்ஏஒன் என்று சந்தைப்படுத்தப்படுகிறது.
- குவால்காம் தரமுறை ஐஎஸ்-2000 என்பது சிடிஎம்ஏ2000 என்று அறியப்படுகிறது. குளோபல்ஸ்டார் சேட்டிலைட் போன் நெட்வொர்க் உட்பட பல மொபைல் போன் நிறுவனங்களால் இந்த தரமுறை பயன்படுத்தப்படுகிறது.
- சரக்கு போக்குவரத்திற்கான **OmniTRACS** செயற்கைகோள் முறையிலும் சிடிஎம்ஏ பயன்படுத்தப்படுகிறது.
# சிடிஎம்ஏ

## சிடிஎம்ஏ மாடுலேஷனின் வெவ்வேறு படிகள்

சிடிஎம்ஏ என்பது ஒரு ஸ்ப்ரெட் ஸ்பெக்ட்ரம் மல்டிபிள் ஆக்சஸ் நுட்பமாகும். ஸ்ப்ரெட் ஸ்பெக்ட்ரம் நுட்பம் என்பது ஒரே டிரான்ஸ்மிட்டிங் பவரைக் கொண்டு தரவுகளின் பேண்ட்விட்தை ஒரே சீராக பரப்பி விடுகிறது. ஸ்ப்ரெட்டிங் குறியீடு என்பது ஒரு சூடோ-ரேண்டம் குறியீடாகும், பிற செங்குத்தான பல்ஸ் குறியீடுகளைப் போல இல்லாமல் இது ஒரு செங்குத்தான பன்முக பயன்பாட்டைக் கொண்டிருக்கும். சிடிஎம்ஏ -ல் உள்ளேயே உருவாக்கப்படும் குறியீடு, ஒலிபரப்ப வேண்டிய தரவுகளின் வேகத்தை விட அதிகமான வேகத்தில் செயல்படுத்தப்படும். ஒலிபரப்ப வேண்டிய தரவு எளிமையாக, அந்த வேகமான குறியீடுகளோடு XOR (exclusive OR) செய்யப்படும். ஸ்ப்ரெட் ஸ்பெக்ட்ரம் எவ்வாறு உருவாகிறது என்பதை பின்வரும் படத்தில் பார்க்கலாம். <math>T_{b}</math> எனும் பல்ஸ் கால அளவைக் கொண்ட டேட்டா சிக்னல், <math>T_{c}</math> எனும் பல்ஸ் கால
அளவைக் கொண்ட குறியீட்டு சிக்னலுடன் சேர்க்கப்படுகிறது. (குறிப்பு: பேண்ட்வித் என்பது <math>1/T</math> என்பதற்கு நேர்விகிதத்தில் இருக்கும். இதில் <math>T</math> என்பது பிட்டின் கால அளவாகும்). ஆகவே, டேட்டா சிக்னலின் பேண்ட்விட்த் <math>1/T_{b}</math> ஆகும், ஸ்ப்ரெட் ஸ்பெக்ரம் சிக்னலின் பேண்ட்விட்த் <math>1/T_{c}</math> ஆகும். <math>T_{b}</math> -ஐ விட <math>T_{c}</math> மிகவும் குறைவு என்பதால், ஸ்ப்ரெட் ஸ்பெக்ட்ரம் சிக்னலின் பேண்ட்விட்த்தானது, நிஜமான சிக்னலின் பேண்ட்விட்த்தை விட மிக அதிகளவில் இருக்கும். <math>T_{b}/T_{c}</math> விகிதம் ஸ்ப்ரெட்டிங் காரணி அல்லது புரோசசிங் கெயின் என்றழைக்கப்படுகிறது, இது ஒரு பேஸ் ஸ்டேஷனால் ஒரே நேரத்தில் பயன்படுத்தப்படும் மொத்த பயனர்களின் அதிகபட்ச எண்ணிக்கையை ஒரு குறிப்பிட்ட அளவிற்கு தீர்மானிக்கிறது.  
சிடிஎம்ஏ முறையில் ஒவ்வொரு பயனரும், அவர்களின் சிக்னலை மாடுலேட் செய்ய வெவ்வேறு குறியீட்டைப் பயன்படுத்துகிறார்கள். சிக்னலை மாடுலேட் செய்வதற்கு பயன்படுத்தப்படும் குறியீடுகளைத் தேர்ந்தெடுப்பது, சிடிஎம்ஏ முறைகளின் செயல்திறனில் ஒரு முக்கிய அம்சமாகும். ஒரு குறிப்பிட்ட பயனரின் சிக்னலுக்கும், மற்ற பயனர்களின் சிக்னல்களுக்கும் இடையில் கணிசமான இடைவெளி (good seperation) இருக்கும் போது சிறந்த செயல்திறன் அமைகிறது. குறிப்பிட்ட பயனரால் உருவாக்கப்பட்ட குறியீட்டுடன் பெறப்பட்ட சிக்னலை கோரிலேட்டிங் (correlating) செய்வதன் மூலம் சிக்னல்களுக்கு இடையே கணிசமான இடைவெளியை உருவாக்க முடியும். அந்த குறிப்பிட்ட பயனரின் குறியீட்டுடன் சிக்னல் பொருந்துமேயானால், அந்த கோரிலேஷன் செயல்பாடு அதிகமாக இருக்கும், சிஸ்டத்தினாலும் சிக்னலைப் பிரித்தெடுக்க முடியும். அந்த குறிப்பிட்ட பயனரின் குறியீடு, சிக்னலுடன் முற்றிலும் பொருந்தி இல்லை என்றால் கோரிலேஷன் பூஜ்ஜியத்திற்கு மிக நெருக்கமாக இருக்கும் (இதனால் சிக்னல் நிராகரிக்கப்படும்); இது கிராஸ் கோரிலேஷன் என்று அழைக்கப்படுகிறது. குறியீடு, பூஜ்ஜியமாக இல்லாமல் ஏதோவொரு டைம் ஆப்செட்டில் சிக்னலுடன் கோரிலேட் ஆகும் போது, கோரிலேஷன் பூஜ்ஜியத்திற்கு மிக நெருக்கமாக இருக்கும். இது ஆட்டோ-கோரிலேஷன் என்று குறிக்கப்படுகிறது, இது பல்வழி குறுக்கீட்டை (multi-path interference) நிராகரிக்கப் பயன்பனடுத்தப்படுகிறது.  
பொதுவாக, சின்க்ரோனியஸ் (ஆர்த்தோகனல் குறியீடுகள்) மற்றும் அசின்க்ரோனியஸ் (சூடோ-ரேண்டம் குறியீடுகள்) என்கிற இரண்டு அடிப்படை பிரிவுகளை சிடிஎம்ஏ கொண்டிருக்கிறது.
# சிடிஎம்ஏ

## சிடிஎம்ஏ மாடுலேஷனின் வெவ்வேறு படிகள்

### கோட் டிவிஷன் மல்டிபிளக்சிங் (*சின்க்ரோனியஸ்* சிடிஎம்ஏ)

சின்க்ரோனியஸ் சிடிஎம்ஏ, டேட்டா ஸ்ட்ரிங்குகளைக் குறிக்கும் வெக்டார்களுக்கு இடையில் இருக்கும் ஆர்த்தோகனாலிட்டியின் கணித பண்புகளை வெளிப்படுத்துகிறது. உதாரணமாக, பைனரி ஸ்ட்ரிங் "1011" என்பது வெக்டாரில் (1,0,1,1) என்று குறிக்கப்படும். வெக்டார்களின் அவற்றிற்குரிய காம்பணன்டுகளின் பெருக்குத்தொகையைக் கூட்டி கிடைக்கும் மதிப்பான டாட் புரோடக்டுகளை எடுத்து கொண்டு வெக்டார்கள் பெருக்கப்படுகின்றன. டாட் புரோடக்ட் பூஜ்ஜியமாக இருந்தால், இரண்டு வெக்டார்களும் ஒன்றுக்கு ஒன்று *ஆர்தோகனலாக* இருப்பதாக கூறப்படும் (குறிப்பு: u=(a,b) மற்றும் v=(c,d) என்றால், டாட் புரோடக்டு u.v = a*c + b*d). டபுள்யூ-சிடிஎம்ஏ எவ்வாறு வேலை செய்கிறது என்பதை புரிந்து கொள்வதற்கும் டாட் புரோடக்டுகளின் சில பண்புகள் உதவுகின்றன. வெக்டார்கள் *a* மற்றும் *b* இரண்டும் ஆர்த்தோகனலாக இருந்தால்,  
:<math>\mathbf{a}\cdot(\mathbf{a}+\mathbf{b})=||\mathbf{a}||^2\quad\mathrm{since}\quad\mathbf{a}\cdot\mathbf{a}+\mathbf{a}\cdot\mathbf{b}= ||a||^2+0,</math>
::<math>\mathbf{a}\cdot(-\mathbf{a}+\mathbf{b})=-||\mathbf{a}||^2\quad\mathrm{since}\quad-\mathbf{a}\cdot\mathbf{a}+\mathbf{a}\cdot\mathbf{b}= -||a||^2+0,</math>
:::<math>\mathbf{b}\cdot(\mathbf{a}+\mathbf{b})=||\mathbf{b}||^2\quad\mathrm{since}\quad\mathbf{b}\cdot\mathbf{a}+\mathbf{b}\cdot\mathbf{b}= 0+||b||^2,</math>
::::<math>\mathbf{b}\cdot(\mathbf{a}-\mathbf{b})=-||\mathbf{b}||^2\quad\mathrm{since}\quad\mathbf{b}\cdot\mathbf{a}-\mathbf{b}\cdot\mathbf{b}=0 -||b||^2.</math>  
சின்க்ரோனியஸ் சிடிஎம்ஏ-ல் இருக்கும் ஒவ்வொரு பயனர்களும், அவர்களின் சிக்னல்களை மாடுலேட் செய்ய, பிறரின் குறியீடுகளுக்கு ஏற்ப தனக்கென ஒரு குறியீட்டு ஆர்த்தோகனலைப் பயன்படுகிறார்கள். நான்கு பரஸ்பர ஆர்த்தோகனல் டிஜிட்டல் சிக்னலின் ஓர் உதாரணம் இங்கே படத்தில் காட்டப்பட்டிருக்கிறது. ஆர்த்தோகனல் குறியீடுகள் ஒரு கிராஸ்-கோரிலேஷனை பூஜ்ஜியத்திற்கு சமமாக கொண்டிருக்கும். வேறு வார்த்தைகளில் சொல்வதானால், அவை ஒன்றோடு ஒன்று குறுக்கீடு செய்வதில்லை. ஐஎஸ்-95ஐ பொருத்தவரை, வெவ்வேறு பயனர்களைப் பிரிக்கவும், சிக்னலை என்கோடு செய்யவும் 64 பிட் வால்ஷ் குறியீடுகள் பயன்படுத்தப்படுகின்றன. ஒவ்வொரு 64 வால்ஸ் குறியீடுகளும் ஒன்றுக்கொன்று ஆர்த்தோகனலாக இருப்பதால், சிக்னலானது 64 ஆர்த்தோகனல் சிக்னல்களாக பிரிக்கப்படுகிறது. ஒவ்வொரு பயனரின் சிக்னலும் எவ்வாறு என்கோடு மற்றும் டிகோடு செய்யப்படுகிறது என்பதை பின்வரும் உதாரணம் எடுத்துக்காட்டுகிறது.
# சிடிஎம்ஏ

## சிடிஎம்ஏ மாடுலேஷனின் வெவ்வேறு படிகள்

### பிற நுட்பங்களோடு ஒப்பிடும் போது, அசின்க்ரோனியஸ் சிடிஎம்ஏ -ல் உள்ள பயன்கள்:
டிரான்ஸ்மிட் செய்யப்படும் சூடோ-ரேண்டம் குறியீடுகளில் டிலே இருப்பதால், உண்மையான சூடோரேண்டம் குறியீட்டுடன் அவை மிக குறைவாகவே பொருந்தி வரும் என்பதாலும், அது வேறொரு பயனரைப் போல காட்டும் (இது ரிசீவரில் நிராகரிக்கப்படும்) என்பதாலும், பல்வழி குறுக்கீட்டிற்கு சிடிஎம்ஏ தடையாக இருக்கிறது. வேறு வார்த்தைகளில் கூறுவதானால், பல்வழி சேனல் குறைந்தபட்சம் ஒரு சிப் டிலேவை உருவாக்கும் வரை, பெறவேண்டிய முக்கிய சிக்னலுடன் குறைந்தபட்சம் ஒரு சிப்பால் டைம்களில் பொருத்தமில்லாத வகையில் பல்வழி சிக்னல்கள் ரிசீவரை வந்தடையும். லேசான டிலே இருப்பதால் பல்வழி சிக்னல் பெற வேண்டிய நிஜமான சிக்னலுடன் பொருந்தாமல் போய்விடும் வகையில் சூடோரேண்டம் குறியீடுகளின் கோரிலேஷன் பண்புகள் அமைந்திருக்கும், அது இதன் அடிப்படையில் நிராகரிக்கப்பட்டுவிடும்.  
சில சிடிஎம்ஏ சாதனங்கள் ஒரு ரேக் ரிசீவரைப் பயன்படுத்துகின்றன, இவை சிஸ்டத்தின் திறனை மேம்படுத்த பல்வழி டிலே காம்பணன்டுகளை நீக்கிவிடுகின்றன.
ஒரு ரேக் ரிசீவர், ஒவ்வொன்றும் வெவ்வேறு பாத் டிலேவிற்கு அமைக்கப்பட்டிருக்கும் பல கோரிலேட்டர்களிடம் இருந்து தகவல்களைப் பெறுகின்றன, இதனால் வலிமையான சிக்னலுக்காக ஒரேயொரு கோரிலேட்டரில் அமைக்கப்பட்டிருக்கும் பாத் டிலே உடன் இருக்கும் ஒரு சாதாரண ரிசீவரிடம் இருந்து பெறும் சிக்னலை விட ரேக் ரிசீவர் ஒரு வலுவான சிக்னலை உருவாக்குகிறது.  
ஒரு செல்லுலர் சிஸ்டத்திற்குள் ஒரே ரேடியோ சேனல் ப்ரீகுவன்சியை பிற செல் சைட்டுகளுக்கும் உபயோகப்படுத்தும் திறன் தான் ப்ரீகுவன்சி ரீயூஸ் எனப்படும். எப்டிஎம்ஏ மற்றும் டீடிஎம்ஏ நுட்பங்களில் ப்ரீகுவன்சி திட்டமிடல் என்பது மிகவும் முக்கியமான ஒன்றாக இருக்கிறது. வெவ்வேறு செல் சைட்டுகளில் இருந்து வரும் சிக்னல்கள் ஒன்றுக்கு ஒன்று குறுக்கிடக்கூடாது என்பதற்காக, வெவ்வேறு செல்களில் பயன்படுத்தப்படும் ப்ரீகுவன்சிகளைத் திட்டமிட்டு கவனமாக கையாள வேண்டும். சிடிஎம்ஏ நுட்பத்தில், சூடோரேண்டம் குறியீடுகள் மூலமாக சேனல் பகுப்பு நடைபெறுவதால், ஒரே ப்ரீகுவன்சியையே ஒவ்வொரு செல்லிலும் பயன்படுத்தலாம். ஆகவே ஒவ்வொரு செல்லிலும் ஒரே ப்ரீகுவன்சி பயன்படுத்தலாம் என்பதால், சிடிஎம்ஏ சிஸ்டத்தில் ப்ரீகுவன்சி திட்டமிடல் அவசியப்படுவதில்லை; இருந்தாலும், ஒரு செல்லில் இருந்து பெறப்பட்ட சிக்னல், பக்கத்தில் இருக்கும் செல்லில் இருந்து பெறும் சிக்னலோடு கோரிலேட் ஆகிவிட கூடாது என்பதால், வெவ்வேறு சூடோரேண்டம் சீகுவன்ஸ்களைத் திட்டமிட வேண்டியுள்ளது.  
அருகருகில் உள்ள செல்கள் ஒரே ப்ரீகுவன்சியைப் பயன்படுத்துகின்றன என்பதால், சிடிஎம்ஏ சிஸ்டங்களில் சாப்ட் ஹேண்ட்ஆப்கள் நிகழ்வதற்கான திறனும் இருக்கிறது. அதாவது, மொபைல் போன் ஒரேநேரத்தில் இரண்டு அல்லது அதற்கு மேற்பட்ட செல்களுடன் தொடர்பில் இருக்க இந்த சாப்ட் ஹேண்ட்ஆப் அனுமதிக்கிறது. ஹேண்ட்ஆப் முடியும் வரை, வலுவான சிக்னல் தரம் தேர்ந்தெடுக்கப்பட்டிருக்கும். பிற செல்லுலர் சிஸ்டங்களில் பயன்படுத்தப்பட்டிருக்கும் ஹார்டு ஹேண்ட்ஆப்களில் இருந்து முற்றிலும் வேறுபட்டதாகும். ஹார்டு ஹேண்ட்ஆப் ஏற்பட வேண்டிய சூழ்நிலைகளில், அதாவது மொபைல் போன் ஒரு ஹேண்ட்ஆப்பிற்கு நெருங்கும் போது, சிக்னலின் வலிமை தாறுமாறாக வேறுபடக்கூடும். ஒப்பீட்டு வகையில், சிடிஎம்ஏ சாப்ட்ஹேண்ட்ஆப் முறையைப் பயன்படுத்துகின்றன, இது மிகவும் நுண்மையாகவும் இருப்பதுடன், நல்ல நம்பகத்தன்மையையும், வலிமையான சிக்னல் தரத்தையும் அளிக்கிறது.
# சிடிஎம்ஏ

## கூடுதல் பார்வைக்கு

- நியர்-ஃபார் பிரச்சனை
- சிடிஎம்ஏஒன்
- சிடிஎம்ஏ 2000
- ஆர்தோகனல் வேரியபிள் ஸ்ப்ரெடிங் பேக்டர் (OVSF), சிடிஎம்ஏ நிறுவுதல்
- சூடோ-ரேண்டம் நாய்ஸ்
- ஸ்ப்ரெட் ஸ்பெக்ட்ரம்
# சிடிஎம்ஏ

## குறிப்புதவிகள்

-
-
-
-
# பெங்களூர் மாநகர போக்குவரத்துக் கழகம்

**பெங்களூரு மெட்ரோபாலிட்டன் ட்ரான்ஸ்போர்ட் கார்ப்பரேஷன்** (BMTC) என்பது, இந்தியாவிலுள்ள பெங்களூரு நகரத்தில் பொதுத்துறை போக்குவரத்து பேருந்து சேவையை இயக்கும் அமைப்பாகும். இந்தியாவில் பொதுத்துறை நிறுவனம் ஒன்றில் முதன்முதலில் வோல்வோ B7RLE நகர பேருந்துகளை இயக்கியது இதன் குறிப்பிடத்தக்க சாதனையாகும். 2006 ஆம் ஆண்டு ஜனவரி மாதத்தில் இதை இயக்கியது. 2009 ஆம் ஆண்டு ஜூன் மாதம் முதல் தேதி இதன் முதல் ஆண்டு விழாவை கொண்டாடும்போது, கர்நாடக அரசும் **பெங்களூர் மாநகர போக்குவரத்துக் கழகமும்** இணைந்து அடல் சரிகே என்ற ஏழை மக்களுக்கான பேருந்து சேவையை அறிமுகப்படுத்தின. இந்த பேருந்து வசதியானது பொருளாதார ரீதியாக பின் தங்கிய மக்கள் அருகிலுள்ள பெரிய பேருந்து நிலையத்துக்கு செல்வதற்கான குறைந்த கட்டண இணைப்பாக இயங்கும் நோக்கத்தில் உருவாக்கப்பட்டது.
# மத்திய தகவல் ஆணையம்

**|**  
| **மத்திய தகவல் ஆணையம்** |  |  |
| --- | --- | --- |
| **தலைமையிடம் ** | ஆகஸ்ட் கிராந்தி பவன், புது தில்லி |  |
| **நிறுவப்பட்ட ஆண்டு** | 2005 |  |
| **முக்கிய துறை** | தகவல் அறியும் சட்ட அமலாக்க நிறுவனம் |  |
| **முதன்மை தகவல் ஆணையர்** | விமல் ஜூல்கா |  |
| **இணையத் தளம்** | http://cic.gov.in/ | } |  
**மத்திய தகவல் ஆணையம்** (Central Information Commission) இந்திய அரசால் அரசிதழ் அறிக்கை மூலம் அமைக்கப்பட்ட அரசமைப்பாகும். இதில் குடியரசுத் தலைவரால் நியமிக்கப்பட்ட **முதன்மை தகவல் ஆணையரும்** ஏனைய பத்து **தகவல் ஆணையர்களும்** பதவி வகிக்கின்றனர்.இந்த ஆணையத்தின் நோக்கம் குடிமக்கள் தகவல் பெறும் உரிமைச் சட்டம், 2005 கீழ் எந்த அரசு அமைப்பிடமிருந்தாவது தகவல் பெறுவதில் தடங்கல் இருந்தால் அதனைக் களைவது ஆகும். இந்த அமைப்பைப் போன்றே ஒவ்வொரு மாநிலத்திலும் அம்மாநில ஆளுநரால் *மாநில தகவல் முதன்மை ஆணையரும்* பத்து *மாநில தகவல் ஆணையர்களும்* நியமிக்கப்பட்டுள்ளனர். இது மத்தியப் பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகத்தின் கீழ் செயல்படுகிறது.
# ஜார்விஸ் தீவு

படம்; கிழக்கு முனையின் அப்புறம் ஆழ்ந்துள்ள பவளப்பாறைகளை காணவும்.]]
**ஜார்விஸ் தீவு**(Jarvis Island)(; **பங்கர் தீவு** என முன்பு அறியப்பட்டது) ஐக்கிய அமெரிக்காவின் ஆளுமையில் உள்ள தீவு ஆகும். இத்தீவில் வாழ்பவர் எவருமிலர். அமெரிக்காவின் அருகாமையில் உள்ள எவருமில்லா தீவுகளில் இதுவும் ஒன்று. 4.5 ச.கி.மீ (1.75 ச.மைல்) பரப்பளவே கொண்ட பவளப்பாறைகளால் ஆன இத்தீவு,தென் பசிபிக் பெருங்கடலில் ஹவாய் மற்றும் குக் தீவுகளுக்கிடையே அமைந்துள்ளது.
# ஏ. பெரியதம்பிப்பிள்ளை

புலவர்மணி **ஏ. பெரியதம்பிப்பிள்ளை** (சனவரி 8, 1899 - நவம்பர் 2, 1978) கிழக்கிலங்கையின் மட்டக்களப்பு மாவட்டக் கவிதைப் பாரம்பரியத்தின் சிறப்பு மிக்க ஒருவராக விளங்குகின்றார். இவர் கவிஞர் மாத்திரமல்ல, கட்டுரையாளர், பத்திரிகை ஆசிரியர், இலக்கிய ஆய்வாளர், மேடைப் பேச்சாளர், சமூக சீர்திருத்தவாதி.
# ஏ. பெரியதம்பிப்பிள்ளை

## வாழ்க்கைச் சுருக்கம்

மட்டக்களப்பு மாவட்டம், மண்டூரில் ஏகாம்பரப்பிள்ளை வண்ணக்கர் என்பவருக்கு மகனாகப் பிறந்தவர் பெரியதம்பிப்பிள்ளை. மண்டூரில் உவெசுலியன் மிசன் தமிழ்ப் பாடசாலையில் வே. கனகரத்தினம், மு. தம்பாப்பிள்ளை ஆகியோரிடம் ஆரம்பக்கல்வியைக் கற்ற இவர் யாழ்ப்பாணத்துப் புலோலியைச் சேர்ந்த சந்திரசேகர உபாத்தியாயர் என்பாரிடம் தமிழ் படிக்கத் தொடங்கினார். தொடர்ந்து உயர்கல்வியினைக் கல்முனையிலும் கற்றார். பின்னர் யாழ்ப்பாணம் சென்று நாவலர் காவியப் பாடசலையில் சேர்ந்து தனது கல்வியைத் தொடர்ந்தார். நாவலர் காவியப்பாடசாலையில் புலவர்மணி அவர்களோடு, பண்டிதமணி சி. கணபதிப்பிள்ளையும் சக மாணவராகக் கல்வி பயின்றார். அங்கே புலவர்மணி ஏறத்தாழ நான்கு ஆண்டுகள் முறையாகக் கற்றுத் தமிழில் பாண்டித்தியம் அடைந்தார். அவர் காவியப் பாடசாலையில் மாணாக்கராயிருந்த காலத்தில் யாழ்ப்பாணம் சம்பத்தரிசியார் கல்லூரியில் ஆசிரியராகப் பணியாற்றிக்கொண்டிருந்த பண்டிதர் மயில்வாகனனாரிடத்திலும் (சுவாமி விபுலாநந்தர்) இடையிடையே சென்று பாடங்கேட்டு வந்தார்.  
1926 ஆம் ஆண்டில் திருகோணமலை இந்துக் கல்லூரி, கத்தோலிக்க ஆசிரியர் பயிற்சிக் கல்லூரி, மட்டுநகர் அரசினர் உயர்தரக் கல்லூரி ஆகியவற்றில் ஆசிரியராகவும், விரிவுரையாளராகவும் பணியாற்றினார்.
# ஏ. பெரியதம்பிப்பிள்ளை

## கவிகள் இயற்றல்

வெண்பா யாப்பினைக் கையாண்டு கவிதை இயற்றுவதில் புலவர்மணி மிகவும் திறமைமிக்கவராக விளங்கினார். எளிமையான சொற்களைக் கையாண்டு எல்லோருக்கும் இலகுவாக விளங்கக் கூடியவகையில் புலவர்மணி கவிதை புனைந்தார்.  
புலவர்மணி கவிதைகள் என்ற தொகுப்பில் அடங்கியுள்ள கவிதைகள் அவரது கவித்துவத்தைப் பறைசாற்றுகின்றன. சுவாமி விபுலானந்தருடன் புலவர்மணி கொண்டிருந்த தொடர்பைக் காட்டும் "யாழ்நூல் தந்தோன்", "விபுலானந்த மீட்சில் பத்து" என்னும் கவிதை நூல்கள் அவரது கவித்துவச் சிறப்பினை எடுத்துக் காட்டுகின்றன.
# ஏ. பெரியதம்பிப்பிள்ளை

## எழுதிய கவிதை நூல்கள்

- யாழ்நூல் தந்தோன்
- விபுலானந்த மீட்சிப்பத்து
- ஈழமணித் திருநாடு
- கொக்கட்டிச் சோலை தான்தோன்றிஸ்வரர் பதிகம்
- திருமாமாங்கப் பிள்ளையார் பதிகம்
- ஆனைப்பந்தி சித்தி விக்னேஸ்வரர் பதிகம்
- சித்தாண்டிக் கந்தசுவாமி பதிகம்
- திருக்கோவில் சித்திரவேலாயுத சுவாமி பதிகம்
- காளியாமடு விநாயகர் ஊஞ்சல்
- புலவர்மணிக் கவிதைகள்
- பகவத்கீதை (மூன்று பாகங்கள்)
# ஏ. பெரியதம்பிப்பிள்ளை

## வேறு நூல்கள்

- கர்மயோகம் (1962, சாகித்திய மண்டலப் பரிசு)
# ஏ. பெரியதம்பிப்பிள்ளை

## விருதுகளும் பட்டங்களும்

அவரது பகவத்கீதை மூன்று பாகங்களும் அப்பாடல்களுக்கு கொடுக்கப்பட்டுள்ள விளக்கங்களும் இவரது புலமையை உணர்த்தி நிற்கின்றன. இப்புலமைச் சிறப்பினைக் கண்டு 1950 ஆம் ஆண்டில் மட்டுநகர் தமிழ்க் கலைமன்றம் "புலவர்மணி" என்னும் விருது வழங்கிக் கவுரவித்தது. மதுரகவி, சித்தாந்த ஞானபானு போன்ற பல பட்டங்களும், கௌரவமும் வழங்கப்பட்டபோதும் "புலவர்மணி" என்ற பட்டத்தை மாத்திரமே அவர் தமது பெயருடன் இணைத்துக் கொண்டார்.  
புலவர் மணி தாம் வாழ்ந்த எழுபத்தொன்பது ஆண்டு காலப்பகுதியில் தமக்கெனவொரு பாரம்பரியத்தை உருவாக்கிச் சென்றுள்ளார். சுவாமி விபுலானந்தருடைய பாரம்பரியத்திலே புலவர் மணியும் பெயர் விளங்கச் செயற்பட்டார். யோகர் சுவாமிகளது தொடர்பும் இவருக்கிருந்தது.  
தேசிய இனப்பிரச்சினையின் தீர்வுக்காக இலங்கை அரசிடம் சமர்ப்பிக்கப்பட்ட 20 அம்சத் திட்டக் குழுவில் இவரது அங்கத்துவம் முக்கியமானதாகக் கருதப்படுகிறது.  
- புலவர்மணி ஏ.பெரியதம்பிப்பிள்ளையின் கவித்துவச் சிறப்பு, எஸ்.எதிர்மன்னசிங்கம், தினக்குரல், நவம்பர் 2, 2009
# எஸ்ஸார் குழுமம்

**எஸ்ஸார் குழுமம்**, மும்பையில் தலைமையிடத்தைக் கொண்டுள்ள ஒரு இந்திய பன்னாட்டு பல்தொழில் நிறுவனமாகும்.
1969ஆம் ஆண்டு ஒரு கட்டுமான நிறுவனமாக தொடங்கி உற்பத்தி, சேவைகள் மற்றும் சில்லறை விற்பனை ஆகிய துறைகளில் விரிவடைந்தது. இது தற்போது எஃகு, ஆற்றல், மின்சாரம், எண்ணெய், தொலைத்தொடர்பு, கப்பல் மற்றும் துறைமுகம், கட்டுமானம் ஆகிய துறைகளில் தொழில்களைக் கொண்டுள்ளது. இந்நிறுவனம் ஆசியா, ஆப்பிரிக்கா, ஐரோப்பா, ஆத்திரேலியா, வட மற்றும் தென் அமெரிக்கா ஆகிய கண்டங்களில் உள்ள சந்தைகளில் கவனம் செலுத்துவதன் மூலம் உலகெங்கும் செயல்படுகிறது.
# எஸ்ஸார் குழுமம்

## வரலாறு

எஸ்ஸார் சென்னை துறைமுகத்தின் ஒரு வெளி அலைதாங்கி கட்டுமான பணியின் மூலம் அதன் செயல்பாட்டை தொடங்கியது. சசி ருயா மற்றும் சகோதரர் ரவி ருயாவின் பெயரின் முதல் எழுத்தை கொண்டு நிறுவனத்துக்கு எஸ்ஸார் என பெயரிடப்பட்டது. இந்நிறுவனம் எஸ்ஸார் கட்டுமானம் நிறுவனம் என்ற பெயரில் ஜூன் 1976 இல் பதிவு செய்து கொண்டு கடல் கட்டுமானங்கள், குழாய் இடுதல், தூர்வாரல் மற்றும் பிற துறை தொடர்பான நடவடிக்கைகள் உட்பட பல முக்கிய துறை நடவடிக்கைகளில் பெரும்பான்மையாக ஈடுபட்டது. 1984 ஆம் ஆண்டில், நிறுவனம் இந்திய பொது துறை எண்ணெய் நிறுவனங்களுக்காக கடலில் எண்ணெய் மற்றும் எரிவாயு கிணறுகள் துளையிடுவது, அது தொடர்பான முக்கிய துறைகளில் ஆய்வு மற்றும் வளர்ச்சி துறையில் மேற்கொண்டு பங்கேற்றார்கள்.பின் நிறுவனத்தின் பெயர் மே 1987 இல் எஸ்ஸார் ஆஃப்ஷோர் மற்றும் ஆய்வு லிமிடெட் என மாற்றப்பட்டது.  
1987ஆம் ஆண்டு ஆகஸ்ட் மாதம் நிறுவனத்தின் பெயர், அதன் மிகவும் பன்முக தொழில் ஆர்வத்தை பிரதிபலிக்கும் வகையில் எஸ்ஸார் குஜராத் லிமிடெட் என மாற்றப்பட்டது. 1988 ஆம் ஆண்டில், நிறுவனம் மும்பை பங்கு சந்தை, இந்திய தேசிய பங்கு சந்தை மற்றும் இரண்டு இந்திய பங்கு சந்தைகளில் பட்டியலிடப்பட்டு அதன் பங்குகளை வெளியிட்டது.  
1990ஆம் ஆண்டு எஸ்ஸார் குழுமம் அதன் குஜராத் ஹசிரா ஆலை மற்றும் விசாகப்பட்டினத்தில்லுள்ள உருண்டை ஆலை மூலம் எக்கு துறையில் நுழைந்தது. அதே தசாப்தத்தில் எஸ்ஸார் எரிவாயு ஆய்வு, எண்ணெய் சுத்திகரிப்பு, கட்டுமானம் மற்றும் ஜிஎஸ்எம் தொலைபேசி போன்ற மற்ற தொழில்களில் விரிவுபடுத்தியது.  
- http://www.aegisglobal.com/section_level1.aspx?cont_id=LCmNSQm4jak=
# விக்கிப்பீடியா:முதற்பக்கக் கட்டுரைகள்/நவம்பர் 1, 2009

மருத்துவ சோதனையில், ஒரு நோயானது நோயை உருவாக்கும் பண்பு கொண்ட வைரசு, பக்டீரியா, பூஞ்சை, புரோட்டோசோவா, மற்றும் பல்கல ஒட்டுண்ணிகள் போன்ற உயிரினங்களின் காரணமாக ஏற்படுகிறது என்பது உறுதிப்படுத்தப்பட்டால், அந்நோய் **தொற்றுநோய்** என அழைக்கப்படுகிறது. இந்நோய்க்காரணிகள் (pathogen) விலங்குகளிலும், தாவரங்களிலும் நோயை ஏற்படுத்தலாம். தொற்றுநோயானது ஒரு குறிப்பிட்ட இனத்துக்குள்ளேயோ அல்லது ஒரு இனத்திலிருந்து, வேறொரு இனத்துக்கோ கடத்தப்படலாம். நோய்க்கடத்தல் வெவ்வேறு வழி முறைகளில் நடக்கலாம். நேரடி தொடுகையினால் (physical contact), காற்றின் வழியாக, நீரின் ஊடாக, உணவினால், தொடுகைக்குட்படும் பொருட்களினால் அல்லது ஒரு நோய்க்காவியினால் தொற்றுநோயானது கடத்தப்படலாம். நோய்க்காரணி ஒன்றின் **தொற்றை ஏற்படுத்தும் தன்மையானது** (infectivity), அந் நோய்க்காரணியானது ஒரு உயிரினத்தினுள் உட்சென்று, அங்கே தன்னை நிலை நிறுத்தி, ஓம்புயிரினுள்/விருந்துவழங்கியினுள் பல்கிப் பெருகும் திறனில் தங்கியிருக்கும்.
---  
**தில்லி சுல்தானகம்** என்பது 1206 ஆம் ஆண்டு முதல் 1526 ஆம் ஆண்டு வரை இந்தியாவை ஆண்ட பல்வேறு அரசுகளைக் குறிக்கும். பல்வேறு துருக்கிய, பஸ்தூனிய வம்சத்தினர் தில்லியில் இருந்து இந்தியாவை ஆண்டனர். இவற்றுள் மம்லுக் வம்சம் (1206-90), கால்சி வம்சம் (1290-1320), துக்ளக் வம்சம் (1320-1413), சய்யித் வம்சம் (1414-51), லோடி வம்சம் (1451-1526) என்பன அடங்கும். கால்சிகள் குசராத்தையும், மால்வாவையும் கைப்பற்றியதுடன், முதன்முதலாக நர்மதை ஆற்றுக்குத் தெற்கே தமிழ் நாடு வரையும் படை நடத்திச் சென்றனர். தில்லி சுல்தானகத்தின் ஆட்சி தொடர்ந்து தென்னிந்தியாவுக்குள் விரிவடைந்தது. இக் காலத்தில் ஒன்றுபட்ட தென்னிந்தியா விசயநகரப் பேரரசின் தலைமையில் சில காலம் சுல்தானகங்களின் விரிவாக்கத்தைத் தடுத்து நிறுத்தியது. எனினும் இறுதியில் விசயநகரப் பேரரசும் 1565 இல் தக்காணச் சுல்தானகங்களிடம் வீழ்ச்சியடைந்தது.
# எண் சோதிடம்

**எண் சோதிடம்** (*Numerology*) என்பது எண்களுக்கும் வாழ்வின் நிகழ்வுகளுக்கும் தொடர்பு இருப்பதாகக் கூறி, அதன் அடிப்படையில் வருங்காலத்தைக் கணிக்கும் சோதிடம் ஆகும். எண் சோதிடம் தற்கால அறிவியலாளர்<nowiki/>களால் போலி அறிவியல் எனக் கருதப்படுகிறது  
எண் சோதிடமாகப் பயன்படுத்தாமல் எண்ணுருக்களைக் கொண்டு ஆயும் இடங்களிலும் இந்தப் பதம் பயன்படுத்தப்படுகிறது. உதாரணமாக 1997 ஆம் ஆண்டில் அண்டர்வுட் டட்லி எனும் கணித அறிஞர் தான் எழுதிய எண்கணிதப் புத்தகத்தில் பங்குச் சந்தை ஆய்வுக்கு எலியட் அலைக் கோட்பாட்டைப் பயன்படுத்தியவர்கள் குறித்து விவாதிக்க இப்பதத்தைப் பயன்படுத்துகிறார்.
# எண் சோதிடம்

## வரலாறு

நவீன எண்கணிதம் பழமையான கலாச்சாரத்தில் இருந்தும் மற்றும் பாபிலோனியா மற்றும் பித்தாகரஸ் போன்ற பழைய ஆசிரியர்களிடம் இருந்துமான அம்சங்களைக் கொண்டிருக்கிறது. பித்தாகரஸ் மற்றும் தத்துவ அறிஞர்கள் கணிதக் கோட்பாடுகள் இயற்பியல் கோட்பாடுகளை விட எளிமையாகவும் மற்றும் நடைமுறைக்கு உகந்ததாகவும் இருந்ததாகக் கருதினார்கள்.  
”உண்மையை உறுதிப்படுத்தும் விதமாக தெய்வத்தால் மனிதர்களுக்கு வழங்கப்பட்ட உலகளாவிய மொழியே எண்கள்” என்று ஹிப்போவின் அகஸ்டீன் (கிபி 354-430) எழுதினார். பித்தாகரஸ் போல ஹிப்போவும் ஒவ்வொரு விடயத்திற்கும் எண் கணித தொடர்பு உள்ளது என நம்பினார். விடயத்தை ஆராய்ந்து எண் கணிதத் தொடர்பை காண்பது என்பது நம் மனதைப் பொறுத்த விடயம் என்றும் அல்லது தெய்வ அருளால் எண் கணித தொடர்பை அறிய முடியும் என்றும் அவர் கருதினார்.  
கிபி 325 ஆம் ஆண்டில் நிகாவின் முதல் குழு கூடியதைத் தொடர்ந்து தேவாலய குழுவின் நம்பிக்கைக் கொள்கைகளில் இருந்து பிறழ்பவர்கள் உரோமைப் பேரரசுக்கு எதிரானவர்களாகக் கருதப்பட்டார்கள். எண் கணிதம் கிருத்தவ சமுதாயத்தின் ஆதரவைப் பெறத் தவறியது. மதம் சார்ந்த முடிவு இவ்வாறு இருந்த போதிலும் புனித எண்கள் எனும் கருத்து மறையவில்லை. பல எண்கள் குறிப்பாக "இயேசு எண்" என்பது பற்றி காசாவின் டொரதஸ் ஆராய்ந்தார்.  
1658 ஆம் ஆண்டு காலத்தைய தோமஸ் பிரோவ்னின் "சைரசின் தோட்டம்" (*The Garden of Cyrus*) என்னும் விளக்கவுரையில் எண் சோதிடம் தான் பிரதானமாக நிறைந்திருந்தது. ஐந்து என்கிற எண் மற்றும் அது தொடர்பான வடிவப் பாங்கினை கலை, வடிவமைப்பு மற்றும் இயற்கையில், குறிப்பாக தாவரவியலில், காணத்தக்கதாய் இருப்பதை பிதாகரஸின் எண்கணிதத்தைக் கொண்டு அவர் விளக்குகிறார்.  
நவீன எண் சோதிடம் பல்வேறு சிறப்பம்சங்களைக் கொண்டுள்ளது. 18 ஆம் நூற்றாண்டு ஆண்டு முடிந்து 19 ஆம் நூற்றாண்டு துவங்கும் சமயத்தில் திருமதி. எல். டொவ் பலியெட் பித்தாகரஸ் எழுத்துகளை ஆதார குறிப்புகளுடன் தொகுத்ததாக ரூத் எ. டிரேயர் தனது "எண் சோதிடம், எண்களில் வல்லமை" (*Numerology, The Power in Numbers*) எனும் புத்தகத்தில் குறிப்பிடுகிறார். அதன் பிறகு அக்டோபர் 23, 1972 அன்று பல்லியட்டின் மாணவரான ஜுனோ ஜோர்டான் எண் கணிதத்தை மேலும் மாற்றி, இன்று புழக்கத்தில் இருக்கும் எண் கணிதமாக பித்தகோரியன் எனும் தலைப்பு கொடுத்து மாற்றினார்.
# எண் சோதிடம்

## முறைகள்

### எண்களைப் பற்றி வரையறுப்பு விளக்கம்

குறிப்பிட்ட தசம எண்களுக்கு திட்டவட்டமான வரையறுப்பு விளக்கம் இல்லை. என்றாலும் பொதுவான உதாரணங்கள் கீழே வழங்கப்பட்டுள்ளன:  
1. தனியாள், மூர்க்கமானவர்
1. சமநிலை, இணைவு, செவிமடுக்கும் தன்மை
1. பரிவர்த்தனை/பரிமாற்றம், நடுநிலை
1. உருவாக்கம்
1. இயக்கம், அமைதியின்மை
1. எதிர்வினை, பொறுப்பு
1. சிந்தனை/விழிப்பு
1. சக்தி/தியாகம்
1. மாற்றத்தின் உச்சம்
1. மறு பிறப்பு
# எண் சோதிடம்

## முறைகள்

### எழுத்துக்கள் முறை

பல எண் கணித முறைகள் எழுத்துகளுக்கு மாறுபட்ட மதிப்பு முறைகள் கொண்டுள்ளன. யூத முறைப்படி வார்த்தைகளுக்கு எண்மதிப்பு அளிக்கும் முறை *ஜெமாட்ரியா* என்று அழைக்கப்படுகிறது.  
எடுத்துக்காட்டாக, பின்வருமாறு எழுத்துக்கள் எண்களுக்கு வழங்கப்பட்டுள்ளன:
- 1 = a, j, s
- 2 = b, k, t,
- 3 = c, l, u,
- 4 = d, m, v,
- 5 = e, n, w,
- 6 = f, o, x,
- 7 = g, p, y,
- 8 = h, q, z,
- 9 = i, r,  
எடுத்துகாட்டுகள்:  
- 3,489 → 3 + 4 + 8 + 9 = 24 → 2 + 4 = 6
- Hello → 8 + 5 + 3 + 3 + 6 = 25 → 2 + 5 = 7  
விரைவான முறையில் இந்தக் கூட்டுத் தொகைக்கு வர 9 என்கிற எண்ணின் இடத்தில் நாம் 0 கொண்டு பதிலீடு செய்யலாம்.  
சால்டியன், பிதாகோரியன், கிப்ரைக் , கெலன் கிட்காக் முறை, ஒலியியல், ஜப்பானிய முறை, அரபி முறை மற்றும் இந்திய முறை ஆகியவை மற்ற எண்சோதிட முறைகளாகும்.  
மேல் சொன்ன உதாரணங்கள் பத்தை அடிப்படையாகக் கொண்ட தசம முறையில் கணக்கிடப்படுகிறது. இரும, அட்ட, ஈரட்ட தசம அடிப்படைகளைக் கொண்ட எண் சோதிட முறைகளும் உள்ளன.  
மேற்குறிப்பிட்ட எண்ணை அட்ட முறைப்படி கூட்டும் போது கீழ்க்கண்ட மதிப்பைத் தருகிறது.  
- 3,489<sub>10</sub> = 6641<sub>8</sub> → 6 + 6 + 4 + 1 = 21<sub>8</sub> → 2 + 1 = 3<sub>8</sub> = 3<sub>10</sub>
# எண் சோதிடம்

## முறைகள்

### பிதகோரிய முறை

ஒரு சில எண் சோதிட கணிப்புகளின்படி ஆராயும் போது, ஒரு நபரின் பெயரும் பிறந்த தேதியும் அவர்களின் குணங்களை அறிந்து கொள்ள உதவுகிறது. எந்த வகையான பிதாகரசின் எண் கணித முறையைப் பின்பற்றுகிறார்கள் என்பதைப் பொருத்து கணிப்பு மாறும்.
# எண் சோதிடம்

## சீன எண்கணிதம்

சில சீனர்கள் வெவ்வேறு வகையான அர்த்தங்களை எண்களுக்கு வழங்குகின்றனர் மற்றும் ஒரு சில குறிப்பிட்ட எண்களின் சேர்க்கையை அவர்கள் நன்மை எனக் கருதுகின்றனர். பொதுவாக இரட்டை எண்கள் நன்மை என கருதப்படுகின்றது ஏனென்றால் நல்ல நன்மை சோடிகளின் மூலம் வருகின்றது என அவர்கள் நம்புகின்றனர்.
# எண் சோதிடம்

## சீன எண்கணிதம்

### சீன எண்களின் விளக்கங்கள்

சீன வகையிலான பொதுவான வரையறுப்பு கீழே வழங்கப்பட்டுள்ளது. பிற சீன மொழிகளில் இது வேறுபடலாம்.  
1. -(யட்) — நிச்சயம்
1. =(யீ) — எளிமையான
1. 三(சாம்) — உயிரான (/சாங் )
1. 四(சீ) - நன்மையற்றதாகக் கருதப்படுகின்றது. ஏனெனில் 4 என்பது சாவு அல்லது துன்பம் என்கிற வார்த்தையின் அதே எழுத்து மற்றும் உச்சரிப்பு தொனியைக் கொண்டுள்ளது.
1. 四(ங்) — தனது, தனக்கு, நானே (四/என்ஜி) ஒன்றுமில்லை, எப்பொழுதும் இல்லை. (四/என்ஜி, எம்)
1. 六(லுக்) -முழுதும் எளிமையாகவும் மற்றும் தொய்வின்றியும்
1. 七(சாட்) - ஒரு நாகரிகமற்ற வார்த்தை
1. 八(பாட்)- திடீர் நன்மை, வளமை
1. 九(கௌவ்) நெடிய காலம்  
நன்மையான எண் இணைகளாகக் கூறப்படும் சில கீழே கொடுக்கப்பட்டுள்ளன:  
- 99&nbsp;— இரண்டு மடங்கு ஆயுள் அதிகம் உள்ளது. ஆகையால் நிரந்தரமானது; புகழ் பெற்ற சீன-அமெரிக்க பல்பொருள் அங்காடியான 99 ராஞ்ச் சந்தையின் பெயரில் இடம்பெற்றுள்ளது.
- 168 - செல்வ செழிப்பைக் குறிக்கும் எண். செல்வத்தைத் தக்கவைக்கும். சீனாவில் உள்ள மதிப்புகூடிய தொலைபேசி எண்களில் பலவும் இந்த எண்ணில் தொடங்குகிறது. சீனாவில் உள்ள ஒரு விடுதிச் சங்கிலி இந்த எண்ணின் பெயரில் அமைந்துள்ளது.
- 518 - செல்வம் பெறுவேன்; இதில் சில நீட்சிகளும் உண்டு: 5189 (நெடுங்காலத்துக்கு செல்வம் கொழிக்கும்), 516289 (நெடுங்காலத்துக்கு தங்கு தடங்கலின்றி செல்வம் கொழிக்கும்) மற்றும் 5918 (வெகுசீக்கிரம் செல்வம் கொழிக்கும்).
- 814 – 168 போன்று இந்த எண்ணுக்கு அர்த்தம் "வாழ்க்கை முழுவதும் செல்வச் செழிப்போடு" என்பதாகும். 148 என்ற மற்றொரு எண்ணும் "வாழ்க்கை முழுதும் செல்வ செழிப்போடு இருப்பதை"க் குறிக்கிறது.
- 888 - மூன்று மடங்கு செல்வம் என்பது இதன் பொருள்.
- 1314&nbsp;— முழு வாழ்க்கை காலத்தையும் பெற்றிருத்தல்.
- 289 - எளிதாக நன்மையைக் கண்டறியலாம், அது வெகுகாலம் தங்கியிருக்கும். (2 என்பது எளிதாக கிடைப்பதைக் குறிக்கும், 8 என்பது அதிர்ஷ்டத்தைக் குறிக்கும், 9 என்பது நெடுங்காலத்தைக் குறிக்கும்).
# எண் சோதிடம்

## பிற துறைத் தொடர்பு

### எண் கணிதமும் சோதிடமும்

0 முதல் 9 வரை ஒவ்வொரு எண்ணும் சூரிய குடும்பத்தில் உள்ள ஒரு அங்கத்தால் ஆளப்படுகின்றது என்று சில சோதிடர்கள் நம்புகிறார்கள்.
# எண் சோதிடம்

## பிற துறைத் தொடர்பு

### எண் கணிதமும் இரசவாதமும்

பல இரசவாதத் தத்துவங்கள் எண் கணிதத்தோடு நெருங்கிய தொடர்பு கொண்டவை. இன்றும் பயன்படுத்தப்படுகிற பல வேதிமுறைகளைக் கண்டுபிடித்தவரான ஜபீர் இபின் ஹயன் என்னும் பெர்சிய இரசவாத அறிஞர் தன்னுடைய பரிசோதனைகளை அரபி மொழிப் பெயர்களின் அடிப்படையிலான ஒரு விரிவான எண் கணிதக் கட்டமைப்புக்குள் கொணர்ந்தார்.
# எண் சோதிடம்

## பிற துறைத் தொடர்பு

### அறிவியலில் எண்கணிதம்

அறிவியல் கவனிப்புகளை விட எண் அமைவு முறைகளை தங்களது அடிப்படையாகக் கொள்ளும் சில அறிவியல் தத்துவங்களும் "எண் கணிதம்" என அழைக்கப்படுகின்றன. சந்தேகத்திற்குரியதான அறிவியல் என்று கூறி ஒரு தத்துவத்தை நிராகரிக்கும் சமயத்தில், அறிவியல் அறிஞர்கள் தங்களது பேச்சு வழக்கில் இந்த வார்த்தையைப் பெருவாரியாகப் பயன்படுத்துகின்றனர்.  
அறிவியலின் மிகப் பெரும் சில பேரெண்கள் தற்செயலாய் ஒத்தமைந்திருப்பது இயற்பியல் அறிஞர் பால் டிராக், கணித அறிஞர் ஹெர்மேன் வேய்ல் மற்றும் வானவியல் அறிஞர் ஆர்தர் ஸ்டான்லி எடிங்டன் போன்ற புகழ்மிகு அறிவியலாளர்களையே குழப்பத்தில் ஆழ்த்தியிருக்கிறது. விஞ்ஞானத்தில் எண்கணிதத்தின் பாதிப்பிற்கு இது ஒரு சிறந்த உதாரணம். பிரபஞ்சத்தின் வயதுக்கும் காலத்தின் அணு அலகுக்கும் இடையிலான விகிதம், பிரபஞ்சத்தில் இருக்கும் எலெக்ட்ரான்களின் எண்ணிக்கை போன்ற பேரெண்களே அவர்களை இத்தகைய குழப்பத்தில் ஆழ்த்தியது. 137 உள்ளிட்ட சில குறிப்பிட்ட எண்கள் இயற்பியலில் எட்டியிருக்கும் இடத்தைக் கண்டு வூல்ஃப்கேங் பவுலியும் ஆச்சரியமுற்றார்.
# எண் சோதிடம்

## வெகுசனக் கலாச்சாரம்

கற்பனைக் கதைகளில் எண்கணிதம் முக்கியமான இடத்தைப் பிடித்திருக்கிறது. ஜிம் கேரி நடித்த *த நம்பர் 23* என்னும் திரைப்படம் 23 என்ற எண்ணின் மர்மத்தை அடிப்படையாகக் கொண்டு அமைக்கப்பட்டிருந்தது.  
=
# ஐக்கிய அமெரிக்க மாநிலத் தலைநகரங்கள்

வாசிங்டன், டி. சி. ஐக்கிய அமெரிக்காவின் தலைநகராக 1800ஆம் ஆண்டிலிருந்து உள்ளது.இதனைத் தவிர எட்டு நகரங்களில் அமெரிக்க சட்டமன்றம் கூடியுள்ளது.இவையும் முன்னாள் அமெரிக்க தலைநகரங்களாகக் கருதப்படுகின்றன. தவிர, கூட்டமைப்பில் உள்ள 50 மாநிலங்கள் ஒவ்வொன்றிலும் மற்றும் பிற ஆட்சிப்பகுதிகளிலும் அவற்றிற்கான சட்டமன்றம் அமையும் தலைநகரங்கள் உண்டு.
# ஐக்கிய அமெரிக்க மாநிலத் தலைநகரங்கள்

## மாநில தலைநகரங்கள்